Вясельныя кольцы — гэта абавязковая састаўляючая вясельнага цырыманіялу. Абмен вясельнымі кольцамі сімвалізуе пачатак сямейнага жыцця. Як выглядаюць гэтыя вясельныя сімвалы? Гэта два аднолькавых калечка, але толькі рознага памеру, якія падчас вясельнай цырымоніі маладыя надзяваюць на безыменныя пальцы правай рукі. Кольцы могуць быць выкананы з любога металу, з любым малюнкам, дэкараваны ўпрыгожваннямі ці без такіх. Можна зрабіць гравіроўку на ўнутраным боку калечкаў (МЫ РАЗАМ, РАЗАМ І НАЗАЎЖДЫ, САША + МАША і г.д.). Усё залежыць ад вашай фантазіі. Галоўнае, каб знешні выгляд гэтых кольцаў паказваў менавіта ПАРУ.